gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6670, del 14-12-2011 (2011/12554)

Notificació d'arxivament d'autoritzacions sanitàries i inscripció en el Registre General Sanitari d'Empreses Alimentàries i Aliments. Expedient número VA-431/2008 i d'altres.
------------------------------------------------------------------------------------------------------------------------------------------------------------------------------

### Dades del document

Número de DOGV
:   6670

Data del DOGV
:   14-12-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/12353


Organisme emissor
:   Conselleria de Sanitat

Tipus de document
:   Anunci

Notificació d'arxivament d'autoritzacions sanitàries i inscripció en el Registre General Sanitari d'Empreses Alimentàries i Aliments. Expedient número VA-431/2008 i d'altres. [2011/12834]  
  
  
  
  
No s'han pogut notificar de manera personal i directa a les persones interessades les resolucions que tot seguit s'allisten d'arxiu de les autoritzacions sanitàries. En compliment del que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publiquen ara.  
  
Per a conèixer el contingut íntegre de la resolució ha de comparèixer en la Direcció General de Investigació i Salut Pública de la Conselleria de Sanitat, situada a l'avinguda de Catalunya, 21 de València, en el termini de 10 dies des de l'endemà de la publicació d'este edicte. Una vegada transcorregut aquest termini, la notificació es considera feta amb caràcter general.   
  
València, 18 de novembre de 2011.- El director general de Investigació i Salut Pública: Manuel Escolano Puig.   
  
  
«Vistos els expedients d'arxiu de les autoritzacions sanitàries i inscripció en el Registre General Sanitari d'Empreses Alimentàries i Aliments dels establiments que s'allisten en la taula adjunta i segons disposa el Reial Decret 191/2011, de 18 de febrer, i altres disposicions complementàries.  
Com que esta Direcció General d'Investigació i Salut Pública té competència per a resoldre segons l'article 20 del Decret 111/2011, de 2 de setembre, del Consell de la Generalitat, que aprova el Reglament Orgànic i Funcional de la Generalitat de Sanitat, resolc l'arxivament de les autoritzacions sanitàries de funcionament i inscripció en el Registre General Sanitari d'Empreses Alimentàries i Aliments pels motius detallats.   
  
Contra esta resolució es pot interposar un recurs d'alçada en el termini d'un mes comptador des de l'endemà de la publicació d'este edicte davant de la Secretaria Autonòmica de la Agencia Valenciana de Salut de la Conselleria de Sanitat, d'acord amb l'article 115 de Llei 30/1992, de 26 de novembre, de Regim Jurídic de las Administracions Públiques i del Procediment Administratiu Comú, modificada per la Llei 4/1999. »
Diari Oficial de la Generalitat Valenciana


Sumari del DOGV 6657, del 23-11-2011 (2011/11327)

RESOLUCIÓ de 28 d'octubre del 2011, de la Universitat Politècnica de València, per la qual nomena Ignacio Javier Payá Zaforteza professor titular d'universitat.
----------------------------------------------------------------------------------------------------------------------------------------------------------------

### Dades del document

Número de DOGV
:   6657

Data del DOGV
:   23-11-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/11452


Data del document
:   28-10-2011

Organisme emissor
:   Universitat Politècnica de València

Tipus de document
:   Resolució

Descriptors 

:   * funcionari

RESOLUCIÓ de 28 d'octubre del 2011, de la Universitat Politècnica de València, per la qual nomena Ignacio Javier Payá Zaforteza professor titular d'universitat. [2011/11525]  
De conformitat amb la proposta elevada per la comissió de selecció encarregada de jutjar el concurs convocat per la Resolució de 30 de juny del 2011, d'aquesta Universitat, número 34/11 (plaça codi: 5103), (BOE de 15.07.2011), i presentada per l'interessat la documentació a què fa referència el punt onzé de l'esmentada convocatòria, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la despleguen, ha resolt:  
Nomenar Ignacio Javier Payá Zaforteza amb el document nacional d'identitat número 13460447V, professor titular d'universitat de la Universitat Politècnica de València, de l'àrea de coneixement Enginyeria de la Construcció, adscrita al Departament d'Enginyeria de la Construcció i de Projectes d'Enginyeria Civil.   
Contra la present resolució que esgota la via administrativa, els interessats podran interposar un recurs contenciós administratiu en el termini de dos mesos, comptadors des de l'endemà d'aquesta publicació, davant dels òrgans jurisdiccionals contenciosos administratius de la Comunitat Valenciana i, potestativament, podran interposar el recurs de reposició en el termini d'un mes davant del rector, tot això de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, sense perjudici que utilitze qualsevol altre recurs que segons dret estime convenient.  
  
València, 28 d'octubre de 2011.- El rector: Juan Juliá Igual.
Diari Oficial de la Generalitat Valenciana


Sumari del DOGV 6503, del 15-04-2011 (2011/4274)

Informació pública de la modificació puntual del PEOPCHO, consistent en la descatalogació de l'immoble situat al carrer de San Agustín, número 6.
-------------------------------------------------------------------------------------------------------------------------------------------------

### Dades del document

Número de DOGV
:   6503

Data del DOGV
:   15-04-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/4274


Data del document
:   01-04-2011

Organisme emissor
:   Ajuntament d'Orihuela

Tipus de document
:   Anunci

Descriptors 

:   * Orihuela
    * pla d'urbanisme
    * administració local

Informació pública de la modificació puntual del PEOPCHO, consistent en la descatalogació de l'immoble situat al carrer de San Agustín, número 6. [2011/4274]  
Ricardo María López Fernández presenta projecte relatiu a modificació puntual del PEOPCHO, consistent en la descatalogació de l'immoble situat al carrer de San Agustín, número 6 d'Orihuela.  
  
Mitjançant aquest edicte s'anuncia l'obertura d'un període d'informació pública d'un mes, comptat des de l'endemà de la publicació en el Diari Oficial de la Comunitat Valenciana i en un diari d'informació general d'aquesta Comunitat, de la documentació corresponent a la modificació puntual indicada.  
Qualsevol persona podrà comparéixer en l'expedient, Àrea d'Urbanisme d'aquest Ajuntament, situat a la plaça del Carme, número 4, en horari d'oficines de 09.00 a 14.00 hores, examinar la documentació i formular-hi, si escau, al·legacions.  
Tot això, de conformitat amb el que estableixen els articles 37.2, 83 i 94 de la Llei 16/2005, de 30 de desembre, Urbanística Valenciana i l'article 223 del Reglament d'Ordenació i Gestió Territorial i Urbanística.  
Així mateix, es fa saber que aquest anunci es publica igualment als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als interessats que siguen desconeguts o amb domicili ignorat.  
  
Orihuela, 1 d'abril de 2011.- El primer tinent d'alcalde: Antonio Rodríguez Barberá.
Diari Oficial de la Generalitat Valenciana


Sumari del DOGV 6665, del 05-12-2011 (2011/12426)

RESOLUCIÓ d'11 de novembre de 2011, de la Conselleria de Turisme, Cultura i Esport, per la qual s'accepta la donació efectuada per Luis Castroverde Quiles, a favor de la Generalitat.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   6665

Data del DOGV
:   05-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12257


Data del document
:   11-11-2011

Organisme emissor
:   Conselleria de Turisme, Cultura i Esport

Tipus de document
:   Resolució

RESOLUCIÓ d'11 de novembre de 2011, de la Conselleria de Turisme, Cultura i Esport, per la qual s'accepta la donació efectuada per Luis Castroverde Quiles, a favor de la Generalitat. [2011/12252]  
Luis Castroverde Quiles ha tingut la generositat d'oferir a la Generalitat, de manera gratuïta, la donació del fons documental de la seua propietat i relatiu a la seua família. La donació que s'ofereix consisteix en 298 documents la data dels quals es troba compresa entre l'any 1742 y els primers anys del segle XX.  
D'acord amb l'informe emès pel tècnic competent, l'esmentada donació és de gran interès per a la Generalitat ja que n'incrementa el patrimoni bibliogràfic.  
De conformitat amb l'article 43.5 de la Llei 14/2003, de 10 d'abril, de Patrimoni de la Generalitat, que estableix que l'acceptació d'herències, llegats i donacions a favor de la Generalitat, quan es referisca a béns mobles que integren el patrimoni cultural valencià, correspon a la conselleria competent en matèria de cultura.  
Fent ús de les competències que s'assignen a la Conselleria de Turisme, Cultura i Esport per mitjà del Decret 100/2011, de 26 de agost, del Consell, pel qual s'aprova el Reglament Orgànic i Funcional de la Conselleria de Turisme, Cultura i Esport, resolc:  
  
Primer  
Acceptar la donació de Luis Castroverde Quiles, realitzada a favor de la Generalitat, del fons documental de la seua propietat i relatiu a la seua família, les dades tècniques del qual s'adjunten com a document inseparable d'aquesta resolució. El valor de l'esmentada donació es calcula en tres mil tres-cents euros (3,300 euros).   
  
Segon  
Esta resolució produirà efectes des de l'endemà de la notificació al donant, en el termes previstos en els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 623 del Codi Civil.  
  
  
Tercer  
La present acceptació serà comunicada a la Conselleria d'Economia, Hisenda i Ocupació.  
  
València, 11 de novembre de 2011.- La consellera de Turisme, Cultura i Esport: Lola Johnson Sastre.
Diari Oficial de la Generalitat Valenciana


Sumari del DOGV 6491, del 30-03-2011 (2011/3549)

Informació pública relativa a la sol·licitud, de concessió administrativa per a l'explotació d'un local com a bar restaurant, anomenat Haití, al port de Dénia.
---------------------------------------------------------------------------------------------------------------------------------------------------------------

### Dades del document

Número de DOGV
:   6491

Data del DOGV
:   30-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/3549


Organisme emissor
:   Conselleria d'Infraestructures i Transport

Tipus de document
:   Anunci

Informació pública relativa a la sol·licitud, de concessió administrativa per a l'explotació d'un local com a bar restaurant, anomenat Haití, al port de Dénia. [2011/3549]  
José Ricardo Benlloch Savall ha presentat la sol·licitud de concessió administrativa per a l'explotació del restaurant anomenat Haití al port de Dénia (Alacant).  
D'acord amb el que disposa l'article 146.8 del Reglament per a l'execució de la Llei de Costes, se sotmet l'expedient a informació pública durant el termini de vint dies, comptador des de l'endemà de la publicació en el Diari Oficial de la Comunitat Valenciana, a fi que puga ser examinat i es presenten les al·legacions que es consideren oportunes. Transcorregut el termini esmentat sense fer al·legacions es considerarà que hi està d'acord i perdrà el dret al tràmit corresponent. Això  
sense perjudici de la interposició dels recursos que calguen contra la resolució definitiva del procediment en els terminis legalment i reglamentàriament establits.  
L'expedient es troba exposat en les dependències següents:  
Conselleria d'Infraestructures i Transport  
Divisió d'Explotació i Conservació de Ports  
Av. de Blasco Ibáñez, 50  
46386 València  
  
València, 14 de març de 2011.- El director general de Ports, Aeroports i Costes: Carlos J. Eleno Carretero.
Diari Oficial de la Generalitat Valenciana


Sumari del DOGV 6472, del 03-03-2011 (2011/2447)

Notificació de l'acord d'iniciació. Expedient sancionador número D-921/2010.
----------------------------------------------------------------------------

### Dades del document

Número de DOGV
:   6472

Data del DOGV
:   03-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/2447


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de l'acord d'iniciació. Expedient sancionador número D-921/2010. [2011/2447]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'allista, ja que s'ha intentat la notificació en l'última adreça coneguda, però aquesta no s'ha pogut practicar.  
Expedient número: D-921/2010.  
Entitat o persona interessada: Juan González Aldanias.  
Última adreça coneguda: la Vallverda Alta, polígon 1, número 6, 03011, Elx, Alacant.  
Assumpte: acord d'iniciació de l'expedient sancionador dictat pel director territorial el 13 de gener de 2011.  
L'expedient es troba en el Negociat de Sancions i Recursos de la Conselleria de Medi Ambient, Aigua, Urbanisme i Habitatge, carrer Churruca, número 29, 03697 Alacant, on heu de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
Si transcorregut aquest termini no heu comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assisteix d'aportar les al·legacions que estime convenients en la seua defensa o, si escau, a interposar recurs; tot això dins del termini legalment establit. Transcorregut aquest sense haver fet ús d'aquest dret, es dictarà la resolució oportuna.  
Alacant, 8 de febrer de 2011.- El director territorial: Ramón Rizo Aldeguer.
Diari Oficial de la Generalitat Valenciana


Sumari del DOGV 6554, del 29-06-2011 (2011/6741)

Notificació de la sentència dictada en el judici verbal número 1301/2009.
-------------------------------------------------------------------------

### Dades del document

Número de DOGV
:   6554

Data del DOGV
:   29-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6741


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el judici verbal número 1301/2009. [2011/6741]  
Judici verbal 001301/2009-1  
De: Serinarchi, SL.  
Procurador: José Luis Medina Gil.  
Contra: Ousmane Balde.  
Procurador/a: -  
En aquest procediment de judici verbal 1.301/2009, seguit a instàncies de Serinarchi, SL, contra Ousmane Balde, s'ha dictat la sentència número 260/2010, de data 29 de novembre de 2010, que té la dispositiva que, literalment, és com segueix:  
«Dispositiva  
Estime íntegrament la demanda presentada pel procurador José Luis Medina Gil, en nom de Serinarchi, SL, contra Ousmane Balde, i condemne el demandat indicat a pagar a l'actora la xifra de 2.502,62 euros (dos-mil cinc-cents dos euros amb seixanta-dos cèntims), més els interessos legals i les costes.  
Mode d'impugnació: mitjançant un recurs d'apel·lació davant l'Audiència Provincial de València (article 455 LECn). El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils, comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn) i la consignació del dipòsit corresponent.  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Aquesta és la sentència, que pronuncie, mane i firme».  
I atés que el demandat esmentat, Ousmane Balde, es troba en parador desconegut, expedisc aquest edicte a fi que valga de notificació de forma deguda.  
  
València, 25 de maig de 2011.- La secretària judicial: Mª Alfonso Seijas Rodríguez.
Diari Oficial de la Generalitat Valenciana


Sumari del DOGV 6493, del 01-04-2011 (2011/3169)

Notificació de la sentència dictada en el judici de faltes número 299/2010.
---------------------------------------------------------------------------

### Dades del document

Número de DOGV
:   6493

Data del DOGV
:   01-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3169


Organisme emissor
:   Jutjat de Primera Instància i Instrucció número 2 de Quart de Poblet

Tipus de document
:   Edicte

Notificació de la sentència dictada en el judici de faltes número 299/2010. [2011/3169]  
Judici de faltes número 000299/2010  
José Esteban Briz Recio secretari judicial del Jutjat de Primera Instància i Instrucció numero 2 de Quart de Poblet, faig saber:   
Que en aquest Jutjat se segueix judici de faltes número 000299/2010 a instàncies de José Vicente Garrido Haro contra Mihai Zadic Toroanda, per una falta de furt en la qual va dictar sentència en data 9 d'agost de 2010, que té la dispositiva que, literalment, diu així:  
«Dispositiva  
Condemne Mihai Zadic Toroanda, com a autor responsable d'una falta de furt, a la pena d'un mes de multa, amb una quota diària de 10 euros, que sumen un total de 300 euros, amb la responsabilitat personal subsidiària d'un dia de privació de llibertat per cada dues quotes impagades, i al pagament de les costes.  
Mihai Zadic Toroanda haurà d'indemnitzar Mercadona, per via de responsabilitat civil, en la quantitat de 60 euros, quantitat que produirà els interessos legals de l'article 576 de la Llei d'Enjudiciament Civil, des que es dicte aquesta resolució.   
Aquesta és la meua sentència, que es notificarà de forma legal a les parts, amb l'advertència que, contra aquesta sentència, es pot interposar un recurs d'apel·lació davant d'aquest Jutjat de què coneixerà l'Audiència Provincial de València, que s'haurà de formular en aquest Jutjat d'Instrucció dins del termini dels cinc dies següents al de la notificació, que pronuncie, mane i firme.  
Publicació. Llegida i publicada la sentència anterior per la jutgessa que l'ha dictada, constituïda en audiència pública en el dia de la data. En done fe».  
I perquè valga de cèdula de notificació de forma legal al condemnat Mihai Zadic Toroanda, en parador ignorat; la seua fixació al tauler d'anuncis d'aquest Jutjat i inserció en el Diari Oficial de la Comunitat Valenciana, expedisc i firme aquest edicte.  
  
Quart de Poblet, 8 de març de 2011.- El secretari judicial: José Esteban Briz Recio.
Diari Oficial de la Generalitat Valenciana


Sumari del DOGV 6488, del 25-03-2011 (2011/3097)

Notificació de la sentència dictada en el judici ordinari número 826/2008.
--------------------------------------------------------------------------

### Dades del document

Número de DOGV
:   6488

Data del DOGV
:   25-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3097


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el judici ordinari número 826/2008. [2011/3097]  
Judici ordinari 826/2008-C  
Demandant: De Lage Landen International BV, sucursal a Espanya.  
Procuradora: Sonia Sánchez Bosquet.  
Demandant: A&B Rótulos, SL.  
procurador/a: -  
Elena Carrió Durá, secretària del Jutjat de Primera Instància número 2 de Castelló de la Plana, faig saber:  
Que en aquest procediment s'ha dictat sentència en data 20 d'octubre de 2010, que té l'encapçalament i la dispositiva que, literalment, són com segueix:  
«Sentència número 000171/2010  
Castelló de la Plana, 20 d'octubre de 2010.  
M.ª Reyes Gavara Arnau, jutgessa substituta del Jutjat de Primera Instància número 2 de Castelló de la Plana i partit, he vist el judici ordinari 826/2008 entaulat per la mercantil De Lage Landen International BV, sucursal d'Espanya, assistida pel lletrat Pedro Joaquín Bastida Vidal, i representada per la procuradora Sonia Sánchez Bosquet, contra la mercantil A&B Rótulos SL (en rebel·lia, i sense assistència lletrada ni representació processal), pertoca dictar aquesta sentència sobre la base dels següents:  
/.../  
  
Dispositiva  
Estime la demanda presentada en representació de De Lage Landen International BV, sucursal d'Espanya, i, en conseqüència, condemne la mercantil A&B Rótulos, SL, a pagar a favor de De Lage Landen International BV, sucursal d'Espanya, la quantitat de 9.740,77 euros, més els corresponents interessos, i al pagament de les costes processals causades en aquest plet.  
Notifiqueu aquesta sentència a les parts, i feu-los saber que contra aquesta resolució es pot interposar un recurs d'apel·lació davant de l'Audiència Provincial de Castelló, que cal preparar davant d'aquest Jutjat, dins del termini de cinc dies des que es notifique la sentència.  
Aquesta és la meua sentència, que jutjant definitivament en primera instància, pronuncie, mane i firme.  
I perquè així conste i valga d'edicte per a la notificació de la sentència als demandats A&B Rótulos, SL, expedisc aquest edicte».  
  
Castelló de la Plana, 15 de febrer de 2011.- La secretària judicial: Elena Carrió Durá.